Diari Oficial de la Generalitat Valenciana


Sumari del DOGV 8238, del 20-02-2018 (2018/1553)

RESOLUCIÓ de 15 de febrer de 2018, del director general de l'Institut Valencià de Finances, per la qual es convoca la provisió definitiva del lloc IC02, responsable d'anàlisi de riscos, per mitjà d'un procediment de cobertura interna.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1553


Data del document
:   15-02-2018

Organisme emissor
:   Institut Valencià de Finances

Tipus de document
:   Resolució

Anàlisi jurídica

RESOLUCIÓ de 15 de febrer de 2018, del director general de l'Institut Valencià de Finances, per la qual es convoca la provisió definitiva del lloc IC02, responsable d'anàlisi de riscos, per mitjà d'un procediment de cobertura interna. [2018/1553]  
El Consell General de l'Institut Valencià de Finances (IVF), en la reunió del 19 de novembre de 2015, va aprovar la reorganització de l'IVF, així com una nova relació de llocs de treball. Ateses la urgència i la necessitat de mantindre l'activitat i les funcions pròpies de l'IVF, en data 30 de desembre de 2015, amb efectes des del dia 15 de gener de 2016, el director general va emetre una resolució d'adscripció provisional al lloc de treball denominat IC02, responsable d'anàlisi de riscos, la titular del qual havia sigut adscrita provisionalment a un altre lloc. Posteriorment, mitjançant Resolució de 12 de desembre de 2016, i pels mateixos motius, es va efectuar una nova adscripció provisional a l'esmentat lloc IC02.  
Amb data 9 de febrer de 2018 ha desaparegut la situació de reserva que afectava la plaça esmentada.  
Per tot això, fent ús de la facultat d'autoorganització del treball que té l'Institut Valencià de Finances, l'aplicació pràctica de la qual correspon al seu director general, en virtut del que disposa l'article 10 del Reglament d'organització i funcionament de l'IVF, aprovat pel Decret 92/2017, de 14 de juliol, del Consell, i les delegades mitjançant Acord del Consell General de l'IVF, de data 30 de març de 2009, resolc:  
  
  
Primer  
Convocar la provisió definitiva del lloc IC02, responsable d'anàlisi de riscos, per mitjà d'un procediment de cobertura interna.  
  
Segon  
Aprovar les bases de la convocatòria que figuren com a annex a la present resolució.  
  
Tercer  
Publicar la present resolució en el Diari Oficial de la Generalitat Valenciana i en la pàgina web de l'IVF (http://www.ivf.gva.es).  
  
Contra aquesta resolució podrà interposar-se un recurs d'alçada davant del conseller d'Hisenda i Model Econòmic en el termini d'un mes, comptat a partir de l'endemà de la publicació d'aquesta resolució, de conformitat amb el que disposen l'article 38 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que els interessats puguen exercitar-ne qualsevol altre que consideren oportú.  
  
  
València, 15 de febrer de 2018.- El director general: Manuel Illueca Muñoz.  
  
  
Bases de la convocatòria de concurs per a la provisió definitiva del lloc IC02, responsable d'anàlisi de riscos, de la Subdirecció de Riscos de l'Institut Valencià de Finances  
  
1. Objecte de la convocatòria  
Aquesta convocatòria té per objecte la selecció de personal, per mitjà del sistema de concurs, per a cobrir el lloc de treball de responsable d'anàlisi de riscos, pel torn de promoció interna.  
  
2. Condicions generals dels aspirants  
Per a ser admés a aquesta convocatòria selectiva, caldrà complir els requisits següents:  
a) Ser personal laboral fix de l'Institut Valencià de Finances (d'ara en avant, IVF) amb una antiguitat de dos anys, com a mínim.  
b) Tindre la nacionalitat espanyola o alguna altra que, d'acord amb el que disposa l'article 54 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, permeta l'accés a l'ocupació pública.  
c) Tindre complits 16 anys i no haver arribat a l'edat de jubilació.  
  
d) Estar en possessió del títol de llicenciat/da en Dret, o en Economia o en Administració i Direcció d'Empreses, o bé, títol universitari oficial de grau en Dret o en Economia o en Administració i Direcció d'Empreses més títol oficial de màster universitari que, d'acord amb els plans d'estudi vigents, estiga relacionat amb les funcions assignades al lloc.  
e) Habilitació: no haver sigut separat per mitjà d'expedient disciplinari del servei de l'Administració de l'Estat o de l'Administració autonòmica o local, ni estar inhabilitat per a l'exercici de funcions públiques.  
f) Capacitat: no patir malaltia ni estar afectat per limitació física o psíquica incompatible amb l'exercici de les funcions corresponents al lloc convocat.  
g) Les condicions per a ser admés hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la provisió definitiva.  
  
L'IVF podrà requerir als aspirants que acrediten la veracitat dels requisits exigits per a participar, així com de tots els documents que puguen aportar en aquest procés selectiu. Si els requisits no s'acreditaren en el termini dels 10 dies hàbils següents a la notificació del requeriment, la persona aspirant podrà quedar exclosa del procés selectiu.  
  
  
3. Identificació i funcions  
  
Núm. lloc: IC02  
Denominació: Responsable d'anàlisi de riscos  
Grup professional: Grup A  
Retribucions complementàries: 27E044  
Dependència funcional Subdirector/a de Riscos  
Funcions: Dirigir, programar, estudiar, proposar, coordinar, gestionar, controlar, inspeccionar, assessorar i, en general, aquelles funcions de nivell superior assignades al departament, en especial, les considerades en els mèrits. Dirigir i coordinar el departament.  
Requisits per al seu exercici: Llicenciat en Dret, o en Economia o en Administració i Direcció d'Empreses, o bé títol universitari oficial de grau en Dret, o en Economia o en Administració i Direcció d'Empreses més títol oficial de màster universitari que, d'acord amb els plans d'estudi vigents, estiga relacionat amb les funcions assignades al lloc.  
  
Mèrits: Experiència mínima de dos anys en administracions públiques i empreses públiques o privades, nacionals o estrangeres, activitats relacionades amb:  
- Gestió econòmica i administrativa de carteres.  
- Anàlisi tècnica de les operacions creditícies de refinançament.  
- Seguiment de riscos crediticis.  
  
  
4. Presentació de sol·licituds i admissió  
Les sol·licituds seran dirigides a la Subdirecció Financera i de Control de l'IVF, plaça de Nàpols i Sicília, 6, 46597 València.  
El termini per a la presentació de sol·licituds serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana (d'ara en avant DOGV).  
  
Les persones que vulguen formar part del concurs hauran d'omplir la sol·licitud que apareix com a model en l'annex I d'aquestes bases i que està disponible en la pàgina web de l'IVF (http://www.ivf.gva.es).  
Així mateix, hauran de presentar una memòria sobre el departament, en la qual s'incloga un pla per a exercir el lloc que incloga propostes de gestió i iniciatives a desenvolupar.  
Els aspirants queden vinculats a les dades que hagen fet constar en les seues sol·licituds, i únicament podran demanar-ne la modificació mitjançant un escrit motivat dins del termini establit en el paràgraf segon per a la presentació de sol·licituds.  
Finalitzat el termini de presentació de sol·licituds, l'òrgan tècnic de selecció, després de la comprovació del compliment dels requisits de participació, publicarà la relació provisional d'admesos i exclosos en la pàgina web de l'IVF (http://www.ivf.gva.es), d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o formular-hi les reclamacions que consideren oportunes en el termini de 10 dies hàbils comptats a partir de l'endemà de la publicació de la relació provisional esmentada.  
En tot cas, a fi d'evitar errors i, en el supòsit de produir-se'n, possibilitar-ne l'esmena dins del termini i en la forma corresponents, els aspirants comprovaran no sols que no figuren arreplegats en la relació provisional d'exclosos sinó, a més, que els seus noms i les seues dades consten correctament en les pertinents relacions d'aspirants admesos.  
Dins del mateix termini, les persones admeses hauran d'aportar la documentació acreditativa dels mèrits al·legats quan això siga preceptiu de conformitat amb la normativa vigent, després de la qual cosa, vistes les al·legacions i esmenats els defectes, l'òrgan tècnic de selecció elevarà a definitiva la llista d'admesos i exclosos.  
Rebuda la documentació acreditativa esmentada, l'òrgan tècnic de selecció procedirà a avaluar els mèrits del personal concursant i formularà una proposta d'adjudicació provisional, que es publicarà en la pàgina web de l'IVF (http://www.ivf.gva.es), als efectes que els sol·licitants formulen les reclamacions que consideren oportunes en el termini de 10 dies hàbils comptats a partir de l'endemà de la publicació.  
  
Transcorregut el termini previst en l'apartat anterior, i resoltes les reclamacions formulades, si és el cas, l'òrgan tècnic de selecció elevarà una proposta d'adjudicació definitiva a la direcció general de l'IVF.  
  
  
5. Sistema de provisió  
La present convocatòria té per objecte la selecció de personal, mitjançant el sistema de concurs específic, per a cobrir un lloc de treball del grup A.  
La puntuació màxima a obtindre en la valoració dels mèrits del concurs específic serà de 64 punts, com a suma de les dues fases següents:  
  
5.1. Primera fase  
En la qual es valoraran els mèrits generals, fins a un màxim de 36 punts, d'acord amb el que preveu la base sisena de la convocatòria.  
5.2. Segona fase  
En la qual es valoraran els mèrits específics, fins a un màxim de 28 punts, d'acord amb el que preveu la base setena de la convocatòria.  
  
6. Valoració dels mèrits generals  
S'aplicarà el barem detallat a continuació:  
6.1. Experiència professional  
La puntuació màxima possible a obtindre en aquest apartat serà de 12 punts. Es valorarà a raó de 0,04 punts per cada mes complet treballat en l'IVF. A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de reconeixement de serveis previs en l'Administració pública.  
  
Els treballs per a administracions públiques s'acreditaran sempre mitjançant certificat oficial de l'òrgan competent.  
6.2. Formació  
Aquest concepte es valorarà fins a un màxim de 24 punts, d'acord amb els criteris següents:  
6.2.1. Titulació acadèmica:  
Per estar en possessió de titulació acadèmica de superior nivell, o de més d'una titulació acadèmica del mateix nivell, la puntuació més alta de les següents:  
- Doctorat, màster universitari oficial, llicenciatura, enginyeria, arquitectura o equivalent: 4 punts.  
- Grau universitari, diplomatura, enginyeria tècnica, arquitectura tècnica o equivalent. 3,5 punts.  
6.2.2. Cursos de formació i perfeccionament:  
Es valoraran les accions formatives detallades a continuació, fins a un màxim de 8 punts:  
- Cursos rebuts que hagen sigut convocats, organitzats o homologats per les administracions públiques, universitats o fundacions universitàries, instituts o escoles oficials, col·legis professionals i centres o organismes públics de formació, i també per entitats de reconegut prestigi en la matèria impartida.  
En cap cas, es puntuaran els cursos de valencià ni els d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que s'ocupen.  
  
Es valoraran els cursos certificats o en condicions de ser certificats en la data de finalització del termini per a la presentació de la sol·licitud, d'acord amb l'escala següent:  
a) De 100 o més hores: 2 punts.  
b) De 75 o més hores: 1,5 punts.  
c) De 50 o més hores: 1 punt.  
d) De 25 o més hores: 0,5 punts.  
e) De 15 o més hores: 0,2 punts.  
- Docència impartida en cursos que hagen sigut convocats o homologats per l'Institut Valencià d'Administració Pública, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos. Serà valorada la suma de les hores de cada curs diferent impartit, i no seran susceptibles de valoració les impartides en successives edicions d'un mateix curs.  
La impartició de cursos es valorarà d'acord amb l'escala següent:  
  
a) 100 o més hores: 3 punts.  
b) 50 o més hores: 2 punts.  
c) 10 o més hores: 1 punt.  
- Altres títols de postgrau expedits per les universitats, sempre que no hagueren servit per a l'accés al grup a què estiga adscrit el lloc objecte de la convocatòria i que no hagen sigut valorats en l'apartat 6.2.1 d'aquest punt.  
La valoració de cada màster universitari oficial serà de 3 punts. La resta de títols universitaris de postgrau es valoraran d'acord amb l'escala següent:  
a) De 300 o més hores: 2 punts.  
b) De 200 o més hores: 1,5 punts.  
c) De 100 o més hores: 1 punt.  
6.2.3. Coneixements de valencià:  
Es valorarà fins a un màxim de 8 punts, després de l'acreditació prèvia d'estar en possessió del corresponent certificat expedit, homologat o revalidat per la Junta Qualificadora de Coneixements del Valencià, d'acord amb la puntuació següent:  
  
  
Normativa vigent Ordre 7/2017, de 2 de març, de la Conselleria d'Educació, Investigació, Cultura i Esport   
(DOGV 7993, 6 de març)   
(D'aplicació a partir del curs acadèmic 2017/2018) Punts per nivell  
Oral A2 -  
Elemental B1 2  
- B2 3  
Mitjà C1 5  
Superior C2 7  
Per cada certificat de capacitació tècnica  
(Llenguatge administratiu, Llenguatge en els Mitjans de Comunicació i Correcció de textos) s'afegirà: Per cada certificat de capacitació tècnica  
(Llenguatge administratiu, Llenguatge en els Mitjans de Comunicació i Correcció de textos) s'afegirà: +1  
  
  
La valoració del coneixement del valencià s'efectuarà puntuant exclusivament el nivell més alt obtingut. Quant als certificats de capacitació tècnica, s'hi afegirà 1 punt, amb un màxim de 2.  
  
6.2.4. Coneixement d'idiomes comunitaris:  
Es valoraran fins a un màxim de 4 punts les llengües oficials de la Unió Europea diferents de la llengua espanyola, segons els nivells especificats, i s'acreditarà documentalment per mitjà de títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
  
Per cada idioma es valorarà la puntuació més alta que s'obtinga de conformitat amb el que s'estableix en el quadre següent:  
  
Pla antic RD   
967/3805 UQ 1629/2066 Certificació MCER   
(LO 8/2013) Puntuació  
1r curs 1r Cicle Elemental 1r Nivell Bàsic 1r d'A2 0,4  
2n curs 2n Cicle Elemental 2n Nivell Bàsic  
Certificat Nivell Bàsic 2n d'A2  
Certificat Nivell A2 1,2  
- - 1r Nivell   
Mitjà 1r de B1 1,5  
3r curs 3r Cicle Elemental  
Certificat Elemental 2n Nivell Mitjà  
Certificat Nivell Mitjà 2n de B1  
Certificat Nivell B1 2,2  
4t curs 1r Cicle Superior 1r Nivell Superior 1r de B2 2,7  
Revàlida/  
títol d'idioma 2n Cicle Superior  
Certificat Aptitud 2n Nivell Superior  
Certificat Nivell Superior 2n de B2  
Certificat Nivell B2 3,3  
 Certificat Nivells   
C1 i C2 4  
  
  
7. Valoració de la fase de mèrits específics  
Es valoraran els mèrits específics dins dels apartats següents i d'acord amb els criteris que s'arrepleguen per a cada un d'aquests:  
7.1. Entrevista  
Es valorarà el resultat d'una entrevista estructurada dirigida a comprovar els coneixements de la persona en relació amb les funcions pròpies del lloc de treball i la seua capacitat i les seues aptituds per a assumir les responsabilitats pròpies del lloc, on al seu torn exposarà i defensarà la memòria presentada. La puntuació màxima a obtindre en aquest apartat serà de 15 punts.  
7.2. Formació específica  
Les accions formatives, acollides o impartides, previstes en l'apartat 6.2.2 de la present convocatòria es valoraran amb una puntuació equivalent al doble de l'establida en el dit apartat, sempre que tinguen relació directa amb les funcions del lloc a exercir i no s'hagen valorat en la primera fase del concurs.  
La puntuació màxima a obtindre en aquest apartat serà de 8 punts.  
7.3. Experiència específica  
Es valorarà, a raó de 0,05 punts per mes l'experiència en llocs de la mateixa àrea funcional que el lloc convocat.  
La puntuació màxima a obtindre en aquest apartat serà de 5 punts.  
  
8. Òrgan tècnic de selecció  
L'òrgan tècnic de selecció estarà format per cinc membres, tots ells amb veu i vot, exceptuant-ne el secretari, que tindrà veu però no vot, designats per l'IVF entre personal tècnic seu o de l'Administració de la Generalitat, si es considerara necessari.  
S'hi ajustarà a les regles de funcionament dels òrgans col·legiats previstes en els articles 15 i següents de la Llei 40/2015, d'1 d'octubre, de règim jurídic del sector públic, en allò que resulte aplicable.  
  
Les persones integrants de l'òrgan tècnic de selecció, així com el personal assessor, hauran d'abstindre's i podran ser recusades per les persones interessades quan es donen en elles alguna de les circumstàncies previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
  
9. Nomenament  
Conclòs el procés de selecció, el director general de l'IVF dictarà una resolució on procedirà al nomenament de l'aspirant que haja obtingut la millor puntuació resultant del concurs per a l'exercici de les funcions assignades al lloc convocat. La dita resolució es publicarà en el DOGV.  
A fi d'assegurar la cobertura del lloc convocat, quan es produïsquen renúncies de les persones seleccionades abans del seu nomenament, l'òrgan tècnic de selecció, atenent l'ordre de puntuació podrà requerir a l'aspirant següent per al seu possible nomenament.